**Vadfosilijas Latvijā**

(interaktīvā nodarbība muzejā)

**Mērķis:** iepazīties ar Latvijas tipiskajām fosilijām un to pielietojumu iežu vecuma noteikšanā.

**Mērķauditorija:** skolas vecuma bērni (7 – 18 gadi).

**Skaits**: 5 – 10 dalībnieki.

**Ilgums:** 30 – 40 minūtes.

**Metodes:**

* ekspozīcijas apskate, stāstījums par Latvijā atrodamo fosiliju daudzveidību un to saistību ar dažāda vecuma ģeoloģiskajiem objektiem;
* praktiskā nodarbība – vairākām Latvijas fosilijām atrodamas atbilstošās rekonstrukcijas un nosakāms atbilstošais ģeoloģiskais periods.

**Sagaidāmie rezultāti:**

Bērni apguvuši pamatzināšanas par Latvijā atrodamo fosilo atlieku daudzveidību un dažām to izmantošanas iespējām. Veidojusies izpratne par Zemes vēsturi, Latvijas paleoģeogrāfiskajiem apstākļiem. Spēj atšķirt tipiskākos fosiliju paveidus, kā arī noteikt, kādai sistēmai attiecīgie ieži pieder.

**Nodarbības saturs:**

Grupa tiek izvesta caur ekspozīciju “Latvijas ģeoloģiskais griezums” tiek iepazīstināta ar Latvijā atrodamo fosiliju un ģeoloģisko ķermeņu daudzveidību. Saruna par dzīvo dabu dažādos ģeoloģiskajos laikmetos un fosilizāciju.

Interaktīvo nodarbību zālē kopā ar nodarbības vadītāju praktisks uzdevums: saprast, kādas pazīmes ļauj atšķirt dažādas fosilijas un ko tās liecina par ieža vecumu.

Skolēnu grupa saņem fosiliju komplektus, kartiņas ar rekonstrukciju attēliem, mēģina atpazīt fosilijas.

Grupa saņem darba lapas. Aizpilda tās, prezentē izdarīto. Vadītājs, ja vajag, skaidro, komentē.

Vēlreiz visi kopā apskata ekspozīciju, šoreiz - cenšoties atpazīt zināmās fosilijas.

**Dalības maksa:**

* skolēniem – 3 EUR personai;
* pedagogam, kas pavada 10 cilvēku grupu – bez maksas;
* pilna cena – 4 EUR.